ธปท.ชี้ดอกเบี้ยยังไม่ใช่ขาลง
ธปท.ชี้อัตราดอกเบี้ยยังไม่ใช่ขาลง ยืนยันอัตราดอกเบี้ยนโยบายปัจจุบันที่ 3.25% ไม่เป็นอุปสรรคในการฟื้นตัวของเศรษฐกิจ
16 ธ.ค. 2554

ธปท.ชี้อัตราดอกเบี้ยยังไม่ใช่ขาลง ยืนยันอัตราดอกเบี้ยนโยบายปัจจุบันที่ 3.25% ไม่เป็นอุปสรรคในการฟื้นตัวของเศรษฐกิจ
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าว่า ถึงคณะกรรมการนโยบายการเงิน(กนง.)จะปรับลดอัตราดอกเบี้ยนโยบายลง 0.25% ลงมาเหลือ 3.25% ในการประชุมครั้งสุดท้ายของปีเมื่อวันที่ 30 ธ.ค.ปีนี้ แต่ก็ไม่ใช่การส่งสัญญาณว่าดอกเบี้ยจะเป็นช่วงขาลง เพราะอัตราเงินเฟ้อยังอยู่ในระดับสูง เพียงแต่ไม่เร่งตัวขึ้น และมีปัญหาน้ำท่วมทำให้ดอกเบี้ยลดลงได้บ้าง เพื่อช่วยฟื้นฟูหลังน้ำลดเท่านั้น ยังไม่ใช่วัฏจักรขาลง  
“ปีหน้าอัตราดอกเบี้ยจะผ่อนคลายอีกหรือไม่ คงต้องดูว่าน้ำท่วมคลี่คลายลงแล้วหรือไม่ หรือเศรษฐกิจจะกลับมาสู่ภาวะปกติมีการผลิตเต็มศักยภาพได้เมื่อใด เบื้องต้นคาดว่ากลางปีหน้าเศรษฐกิจปีหน้าน่าจะกลับสู่ภาวะเต็มศักยภาพได้ ซึ่งกนง.ก็พร้อมที่จะปรับดอกเบี้ยให้สอดคล้องกับสภาวะการณ์ แต่ถ้าสถานกรณ์ทางเศรษบกิจเปลี่ยนแปลงจากคาดการณ์นี้ก็ต้องดูให้เหมาะสม” นายประสารกล่าว
นายประสาร กล่าวว่า การที่สภาพคล่องในระบบยังมีอยู่สูง เห็นได้จากยอดการดูดซับสภาพคล่องส่วนเกินของธปท.ยังสูงถึง 4.6 ล้านล้านบาท และธนาคารพาณิชย์ก็มีการแข่งขันระดมเงินฝากสูง อาจจะเป็นปัจจัยหนึ่งที่อัตราดอกเบี้ยในตลาดของธนาคารพาณิชย์ยังไม่ลดลงตามกนง. คาดว่าก่อนจะปรับลดลงคงต้องใช้เวลาอีกระยะหนึ่ง  
“อัตราดอกเบี้ยในระดับปัจจุบันไม่ถือเป็นอุปสรรคในการฟื้นตัวของเศรษฐกิจ สะท้อนจากอัตราดอกเบี้ยพันธบัตรรัฐบาลอายุ 10 ปี อยู่ที่ 3.3% ถือว่าต่ำกว่าในต่างประเทศมาก ซึ่งหากรัฐฐลจะกู้เพื่อฟื้นฟูก็สามารถกู้เป็นเงินบาทได้ ขณะที่สินเชื่อปีหน้าก็ยังน่าจะโตได้ระดับ 10% แต่คงไม่สูงเท่าปีนี้ที่โตถึง 17-18% เพราะถึงที่สุดถึงสินเชื่อบ้านจะชะลอมีการทิ้งดาวส์จากปัญหาน้ำมท่วมบ้าง แต่ความต้องการสินเชื่อยังมีอยู่” นายประสารกล่าว